CELEX: 32017D0486
Language: da
Date: 2017-03-17 00:00:00
Title: Kommissionens gennemførelsesafgørelse (EU) 2017/486 af 17. marts 2017 om ændring af bilag I og II til beslutning 2004/558/EF for så vidt angår status som værende fri for infektiøs bovin rhinotracheitis for Luxembourg, for delstaterne Hamburg og Schleswig-Holstein i Tyskland og for Jersey og om ændring af bilag II til beslutning 2008/185/EF for så vidt angår status som værende fri for Aujeszkys sygdom for regionen Friuli Venezia Giulia i Italien (meddelt under nummer C(2017) 1689) (EØS-relevant tekst. )

21.3.2017   
            
            
               DA
            
            
               Den Europæiske Unions Tidende
            
            
               L 75/27
            
         KOMMISSIONENS GENNEMFØRELSESAFGØRELSE (EU) 2017/486
   af 17. marts 2017
   om ændring af bilag I og II til beslutning 2004/558/EF for så vidt angår status som værende fri for infektiøs bovin rhinotracheitis for Luxembourg, for delstaterne Hamburg og Schleswig-Holstein i Tyskland og for Jersey og om ændring af bilag II til beslutning 2008/185/EF for så vidt angår status som værende fri for Aujeszkys sygdom for regionen Friuli Venezia Giulia i Italien
   
      
         (meddelt under nummer C(2017) 1689)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig artikel 9, stk. 2 og 3, og artikel 10, stk. 2 og 3, og
   ud fra følgende betragtninger:
   
               (1)
            
            
               Direktiv 64/432/EØF indeholder bestemmelser om handel med kvæg og svin i Unionen. I henhold til direktivets artikel 9 kan en medlemsstat, der har et obligatorisk nationalt program til bekæmpelse af infektiøs bovin rhinotracheitis eller Aujeszkys sygdom, forelægge Kommissionen dette program til godkendelse. Artiklen indeholder også nærmere regler for de supplerende garantier, som kan kræves i samhandelen med kvæg og svin inden for Unionen.
            
         
               (2)
            
            
               I henhold til artikel 10 i direktiv 64/432/EØF skal en medlemsstat, der mener, at dens område er helt eller delvis frit for infektiøs bovin rhinotracheitis, forelægge Kommissionen behørigt bevismateriale herfor. Samme artikel indeholder nærmere regler for de supplerende garantier, som kan kræves i samhandelen med kvæg inden for Unionen.
            
         
               (3)
            
            
               Ved Kommissionens beslutning 2004/558/EF (2) godkendes de programmer til bekæmpelse og udryddelse af infektiøs bovin rhinotracheitis forårsaget af bovin herpesvirus type 1 (i det følgende benævnt »BHV1«), som de medlemsstater, der er opført i bilag I til nævnte beslutning, har forelagt vedrørende de regioner, der er opført i nævnte bilag, og for hvilke der gælder supplerende garantier, jf. artikel 9 i direktiv 64/432/EØF. Endvidere indeholder bilag II til beslutning 2004/558/EF en liste over de af medlemsstaternes regioner, der betragtes som frie for BHV1, og for hvilke der gælder supplerende garantier, jf. artikel 10 i direktiv 64/432/EØF.
            
         
               (4)
            
            
               Luxembourg har forelagt bevismateriale for Kommissionen med henblik på godkendelse af sit nationale program til bekæmpelse og udryddelse af infektiøs bovin rhinotracheitis forårsaget af BHV1, der omfatter hele landets område, og for de supplerende garantier for infektiøs bovin rhinotracheitis, der skal gælde for landet, jf. artikel 9 i direktiv 64/432/EØF.
            
         
               (5)
            
            
               På grundlag af evalueringen af det bevismateriale, som Luxembourg har forelagt, bør denne medlemsstat opføres på listen i bilag I til beslutning 2004/558/EF, og de supplerende garantier for infektiøs bovin rhinotracheitis bør gælde, jf. artikel 9 i direktiv 64/432/EØF. Bilag I til beslutning 2004/558/EF bør derfor ændres i overensstemmelse hermed.
            
         
               (6)
            
            
               Delstaterne Hamburg og Schleswig-Holstein i Tyskland er i øjeblikket opført i bilag I til beslutning 2004/558/EF.
            
         
               (7)
            
            
               Tyskland har nu forelagt bevismateriale for Kommissionen for, at delstaterne Hamburg og Schleswig-Holstein kan betragtes som frie for BHV1, og for de supplerende garantier for infektiøs bovin rhinotracheitis, der skal gælde for disse delstater, jf. artikel 10 i direktiv 64/432/EØF.
            
         
               (8)
            
            
               På grundlag af evalueringen af det bevismateriale, som Tyskland har forelagt, bør delstaterne Hamburg og Schleswig-Holstein ikke længere være opført på listen i bilag I til beslutning 2004/558/EF, men i stedet opføres i bilag II hertil, og de supplerende garantier for infektiøs bovin rhinotracheitis bør gælde for disse delstater, jf. artikel 10 i direktiv 64/432/EØF. Bilag I og II til beslutning 2004/558/EF bør derfor ændres.
            
         
               (9)
            
            
               I henhold til Rådets forordning (EØF) nr. 706/73 (3) bør Det Forenede Kongerige og Kanaløerne, herunder Jersey, behandles som én enkelt medlemsstat med henblik på anvendelse af reglerne om dyresundhed.
            
         
               (10)
            
            
               Det Forenede Kongerige har forelagt bevismateriale for Kommissionen for, at Jersey kan betragtes som fri for BHV1, og for de supplerende garantier for infektiøs bovin rhinotracheitis, der skal gælde for Jersey, jf. artikel 10 i direktiv 64/432/EØF.
            
         
               (11)
            
            
               På grundlag af evalueringen af det bevismateriale, som Det Forenede Kongerige har forelagt, bør Jersey opføres på listen i bilag II til beslutning 2004/558/EF, og de supplerende garantier for infektiøs bovin rhinotracheitis bør gælde for Jersey, jf. artikel 10 i direktiv 64/432/EØF. Bilag II til beslutning 2004/558/EF bør derfor ændres.
            
         
               (12)
            
            
               Der er ved Kommissionens beslutning 2008/185/EF (4) fastsat supplerende garantier vedrørende flytning af svin mellem medlemsstaterne. Disse garantier har betydning for klassifikationen af medlemsstaterne for så vidt angår deres sygdomsstatus for Aujeszkys sygdom. Bilag II til beslutning 2008/185/EF indeholder en liste over de medlemsstater eller regioner deraf, hvor der er iværksat godkendte nationale bekæmpelsesprogrammer til udryddelse af Aujeszkys sygdom.
            
         
               (13)
            
            
               Italien har forelagt bevismateriale for Kommissionen med henblik på godkendelse af sit nationale bekæmpelsesprogram for udryddelse af Aujeszkys sygdom for regionen Friuli Venezia Giulia og med henblik på behørig opførelse af denne region i bilag II til beslutning 2008/185/EF.
            
         
               (14)
            
            
               På grundlag af evalueringen af det bevismateriale, som Italien har forelagt, bør regionen Friuli Venezia Giulia opføres i bilag II til beslutning 2008/185/EF. Bilag II til beslutning 2008/185/EF bør derfor ændres.
            
         
               (15)
            
            
               Beslutning 2004/558/EF og 2008/185/EF bør derfor ændres
            
         
               (16)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Bilag I og II til beslutning 2004/558/EF ændres som angivet i bilag I til denne afgørelse.
   Artikel 2
   Bilag II til beslutning 2008/185/EF ændres som angivet i bilag II til denne afgørelse.
   Artikel 3
   Denne afgørelse er rettet til medlemsstaterne.
   
      Udfærdiget i Bruxelles, den 17. marts 2017.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT 121 af 29.7.1964, s. 1977/64.
   
      (2)  Kommissionens beslutning 2004/558/EF af 15. juli 2004 om gennemførelse af Rådets direktiv 64/432/EØF for så vidt angår supplerende garantier med hensyn til IBR i forbindelse med handel inden for Fællesskabet med kvæg og godkendelse af de udryddelsesprogrammer, som visse medlemsstater har forelagt (EUT L 249 af 23.7.2004, s. 20).
   
      (3)  Rådets forordning (EØF) nr. 706/73 af 12. marts 1973 om de fællesskabsbestemmelser, der skal finde anvendelse på Kanaløerne og øen Man for samhandel med hensyn til landbrugsvarer (EFT L 68 af 15.3.1973, s. 1).
   
      (4)  Kommissionens beslutning 2008/185/EF af 21. februar 2008 om supplerende garantier med hensyn til Aujeszkys sygdom i medlemsstaternes samhandel med svin og om kriterier for de oplysninger, der skal gives om sygdommen (EUT L 59 af 4.3.2008, s. 19).
   
      BILAG I
      Bilag I og II til beslutning 2004/558/EF affattes således:
      »
            BILAG I
            
                        Medlemsstater
                     
                     
                        Medlemsstatsregioner, for hvilke der gælder supplerende garantier med hensyn til infektiøs bovin rhinotracheitis, jf. artikel 9 i direktiv 64/432/EØF
                     
                  
                        Belgien
                     
                     
                        Alle regioner
                     
                  
                        Tjekkiet
                     
                     
                        Alle regioner
                     
                  
                        Tyskland
                     
                     
                        Følgende Regierungsbezirke i Nordrhein-Westfalen:
                        
                                     
                                 
                                 
                                    Düsseldorf
                                 
                              
                                     
                                 
                                 
                                    Köln
                                 
                              
                  
                        Italien
                     
                     
                        Regionen Friuli-Venezia Giulia
                        Den selvstyrende provins Trento
                     
                  
                        Luxembourg
                     
                     
                        Alle regioner
                     
                  
         
            BILAG II
            
                        Medlemsstater
                     
                     
                        Medlemsstatsregioner, for hvilke der gælder supplerende garantier med hensyn til infektiøs bovin rhinotracheitis, jf. artikel 10 i direktiv 64/432/EØF
                     
                  
                        Danmark
                     
                     
                        Alle regioner
                     
                  
                        Tyskland
                     
                     
                        Følgende delstater:
                        
                                     
                                 
                                 
                                    Baden-Württemberg
                                 
                              
                                     
                                 
                                 
                                    Bayern
                                 
                              
                                     
                                 
                                 
                                    Berlin
                                 
                              
                                     
                                 
                                 
                                    Brandenburg
                                 
                              
                                     
                                 
                                 
                                    Bremen
                                 
                              
                                     
                                 
                                 
                                    Hamburg
                                 
                              
                                     
                                 
                                 
                                    Hessen
                                 
                              
                                     
                                 
                                 
                                    Niedersachsen
                                 
                              
                                     
                                 
                                 
                                    Mecklenburg-Vorpommern
                                 
                              
                                     
                                 
                                 
                                    Rheinland-Pfalz
                                 
                              
                                     
                                 
                                 
                                    Saarland
                                 
                              
                                     
                                 
                                 
                                    Sachsen
                                 
                              
                                     
                                 
                                 
                                    Sachsen-Anhalt
                                 
                              
                                     
                                 
                                 
                                    Slesvig-Holsten
                                 
                              
                                     
                                 
                                 
                                    Thüringen
                                 
                              
                                     
                                 
                                 
                                    Følgende Regierungsbezirke i Nordrhein-Westfalen:
                                 
                              
                                     
                                 
                                 
                                    Arnsberg
                                 
                              
                                     
                                 
                                 
                                    Detmold
                                 
                              
                                     
                                 
                                 
                                    Münster
                                 
                              
                  
                        Italien
                     
                     
                        Regionen Valle d'Aosta
                        Den selvstyrende provins Bolzano
                     
                  
                        Østrig
                     
                     
                        Alle regioner
                     
                  
                        Finland
                     
                     
                        Alle regioner
                     
                  
                        Sverige
                     
                     
                        Alle regioner
                     
                  
                        Det Forenede Kongerige
                     
                     
                        Jersey
                     
                  «
   
   
      BILAG II
      Bilag II til beslutning 2008/185/EF affattes således:
      
         
            »BILAG II
            
               Medlemsstater eller regioner deraf, hvor der er iværksat godkendte nationale bekæmpelsesprogrammer for udryddelse af Aujeszkys sygdom
            
            
                        ISO-kode
                     
                     
                        Medlemsstat
                     
                     
                        Regioner
                     
                  
                        ES
                     
                     
                        Spanien
                     
                     
                        Alle regioner
                     
                  
                        IT
                     
                     
                        Italien
                     
                     
                        Regionen Friuli-Venezia Giulia
                     
                  
                        LT
                     
                     
                        Litauen
                     
                     
                        Alle regioner
                     
                  
                        PL
                     
                     
                        Polen
                     
                     
                        Alle regioner«